黃流芳

黄流芳，字若瓒，號愷衷，廣東博羅縣人。明朝政治人物、進士出身。

生平
父黄需字惟溥，明经敎授。萬曆十七年（1589年）登己丑科進士《萬曆十七年己丑科進士履歷》：黄流芳，愷衷，诗一房，戊午七月初四日生。博罗人，乙酉鄉試，三甲四十九名。户部政，六月授江西吉水知縣，甲子升松江府同知，乙未丁憂，庚子補寧國府同知，壬寅升户部员外，甲辰應天管倉，本年升郎中，乙巳升池州知府，己酉升廣西付使，壬子升本省右參政，丙辰考察。曾祖克達。祖。父霖。，中贵贷之金，弗受。授吉水令，赋无羡入，文江堤圯，捐俸筑之，荐循良第一，擢松江府同知，却漕羡二千缗。丁父艰归，补寧國府郡丞。时太平守欲以厰务相委，力辞不就。宁国织造歲币必先献机様，流芳白罢之。郡故进棃栗，中贵横索，流芳第如故额而止。擢南户部员外郎，拮据于水兑马草场，九库中多冒滥，尽汰之。署扬州关，皆避羶处冷。三十三年十月出守池州府万历三十三年十月，升河间府知府冯伟为广东副使，广东佥事骆日升为江西提学副使，户部中李作舟为浙江提学佥事，湖广辰州府知府瞿汝稷为长芦运使，户部郎中张定徵为湖广常德府知府，南京户部郎中黄流芳为池州府知府。，时大水，拯饥弭乱，城东火延民居，望风叩拜，火辄返，民筑回风阁。纪录卓异，三十七年擢广西副使，会土司蚕食边界，下檄责之，遂归侵地。柳庆间多剧盗，率诸将削平之，四十年九月进廣西右参政、分守苍梧万历四十年九月丁巳，升广西副使黄流芳为本省参政分守苍梧。。自握宪至分藩，皆以廉节饬躬，文武将吏无敢以餽遗进者。会督抚征黎，召兵于苍梧，以议不合罢归，两台交章荐不起。与吉水邹元标善，尝语之曰：自安古处，恐难谐俗。流芳答曰：非欲立异，率吾性耳。年七十二卒《廣東通志》。

 注釋 

Category:明朝吉水縣知縣
Category:明朝松江府同知
Category:明朝寧國府同知
Category:南京户部员外郎
Category:南京户部郎中
Category:明朝池州府知府
Category:明朝廣西按察司副使
Category:明朝廣西布政使司參政
Category:博羅人
L
Category:萬曆十三年乙酉科廣東鄉試舉人